b'\n_START_ARTICLE_\nAlojzij Tav\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nTav\xc4\x8dar je v Ljubljani obiskoval vi\xc5\xa1jo gimnazijo, na Dunaju opravil 1877 enoletno prostovoljno voja\xc5\xa1ko slu\xc5\xbebo in hkrati \xc5\xa1tudiral klasi\xc4\x8dno filologijo in sloven\xc5\xa1\xc4\x8dino (1878\xe2\x80\x931879). Med 1881\xe2\x80\x931882 je bil vzgojitelj sinovoma Karla Rude\xc5\xbea na Gracarjevem turnu, se 1882 vrnil na Dunaj, 1884 bil doma\xc4\x8di u\xc4\x8ditelj pri poljskem grofu Podlewskem v Lvovu. Slu\xc5\xbeboval je kot suplent in profesor v Ljubljani na vi\xc5\xa1ji gimnaziji (1886\xe2\x80\x931890), v Ko\xc4\x8devju (1891) v Ljubljani na ni\xc5\xbeji gimnaziji (1891\xe2\x80\x931898) in na realki od 1898 do upokojitve 1924. Vmes je opravil 1894 na Dunaju izpit iz stenografije. Tav\xc4\x8dar je sodeloval pri Pleter\xc5\xa1nikovem slovarju (Slovensko-nem\xc5\xa1ki slovar I, 1894) in kot glavni sodelavec pri Esperantsko-slovenskem slovarju 1928.'